19800115

Директива на Съвета

от 15 януари 1980 година

за сближаване на законодателствата на държавите-членки относно обхвата на номиналните количества и номиналните обеми, разрешени за някои опаковки продукти

(80/232/ЕИО)

СЪВЕТЪТ НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската икономическа общност, и по-специално член 100 от него,

като взе предвид предложението на Комисията [1],

като взе предвид становището на Асамблеята [2],

като взе предвид становището на Икономическия и социален комитет [3],

като има предвид, че Директива 76/211/ЕИО на Съвета от 20 януари 1976 г. за сближаване на законодателствата на държавите-членки относно определянето на теглото и обема на някои продукти в готови опаковки [4] уточнява допустимите отрицателни грешки в съдържанието на такива опаковки, наред с обозначенията и методите на контрол, които следва да се прилагат на такива опаковки, за да могат да се разпространяват навсякъде в Общността;

като има предвид обаче, че посочената директива не премахва всички пречки пред търговията с предварително опаковани продукти, които произтичат от различията в законодателствата за метрологичните качества на такива продукти; като има предвид, че държавите-членки имат различни разпоредби относно обема или теглото на такива продукти; като има предвид, че вследствие на това се налага да се извърши сближаване на тези разпоредби;

като има предвид, че броят качества за даден продукт, които са така сходни помежду си, че има риск да объркат потребителя, трябва да се намалят максимално в интерес на по-голяма прозрачност на пазара;

като има предвид, че това намаляване следва да засегне както съдовете на опаковките, така и продуктите, продавани на тегло или на обем;

Като има предвид, че член 16 от Директива 71/316/ЕИО на Съвета от 26 юли 1971 г. за сближаване на законодателствата на държавите-членки, отнасящи се до общите разпоредби за измервателнитете уреди и за методите за метрологичен контрол [5], изменена с Акта за присъединяване [6], според който хармонизирането на изискванията за продажба на определени продукти, по-специално определянето на допустими количества за някои предварително пакетирани продукти, може да се разглежда от отделни директиви,

ПРИЕ НАСТОЯЩАТА ДИРЕКТИВА:

Член 1

Тази директива се прилага за продукти, продавани в готови опаковки съгласно членове 1 и 2 от Директива 76/211/ЕИО, които са посочени в приложенията към настоящата директива; тя не се прилага за продукти в готови опаковки, предназначени единствено за професионална употреба.

Член 2

Посочените в член 1 продукти се разделят на три групи:

а) продукти, продавани на тегло или на обем, без продуктите от букви б) и в).

Приложение I определя обхвата на номиналните количества на съдържанието на опаковките за всеки от тези продукти;

б) продукти, продавани на тегло или на обем, поставяни в твърдите съдове, изброени в приложение II, с изключение на продуктите от списъка на приложение I.

Приложение II определя обхвата на вместимостта за такива съдове;

в) продукти, продавани в аерозолно състояние.

Приложение III определя обемите за течната фаза на такива продукти, а по отношение на металните съдове — вместимостта на съда.

Член 3

Във всички случаи опаковките следва да показват номиналното тегло или обем на съдържанието на продукта съгласно изискванията на Директива 76/211/ЕИО.

В случаи като тези от член 2, букви б) и в) съдовете също трябва да имат индикация за своята номинална вместимост и то по начин, който не може да доведе до никакво объркване с дадената по-горе индикацияв съответствие с предвиденото в приложение II и приложение III, точка 1 или, когато е необходимо, позоваване на стандартите Европейския комитет за стандартизация, посочени в приложенията.

Член 4

Когато дадена опаковка се състои от две или повече отделни опаковки, обхватът на стойностите, изброени в приложения I, II и III, се прилага за отделните опаковки.

Когато дадена опаковка се състои от две или повече отделни опаковки, които не са предназначени за продажба поотделно, обхватът на стойностите, изброени в приложения I, II и III, се прилага за тази опаковка.

Член 5

Държавите-членки нямат право да отказват, да забраняват или да ограничават пускането на пазара на опаковки, които удовлетворяват изискванията на тази директива по причини, свързани с номиналното количество за опаковки, изброени в приложение I и в приложение III, точка 2 или с номиналната вместимост на техните съдове за опаковки, изброени в приложение II, или по която и да е от тези две причини за опаковки, изброени в приложение III, точка 1.

Член 6

Преди 1 януари 1982 г. държавите-членки нямат право да отказват, да забраняват или да ограничават пускането на пазара на опаковки, удовлетворяващи изискванията на Директива 76/211/ЕИО, за които номиналното количество или вместимостта на съда има стойност, която не е показана в тази директива и които са били пуснати на пазара на засегнатите държави-членки в деня на нотификацията на директивата.

Първият параграф не се прилага за мерките, които предстоят за приемане от Обединеното кралство и Ирландия за определяне на обхватите в единици на Международната система единици (SI).

Член 7

Държавите-членки въвеждат в сила мерките, необходими за да се съобразят с настоящата директива в срок от 24 месеца от нейната нотификация. Те незабавно уведомяват Комисията за това.

Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.

Член 8

Адресати на настоящата директива са държавите-членки.

Съставено в Брюксел на 15 януари 1980 година.

За Съвета

Председател

G. Zamberletti

[1] ОВ С 193, 18.8.1976 г., стр. 3.

[2] ОВ С 30, 7.2.1977 г., стр. 34.

[3] ОВ С 114, 11.5.1977 г., стр. 30.

[4] ОВ L 46, 21.2.1976 г., стр. 1.

[5] ОВ L 202, 6.9.1971 г., стр. 1.

[6] ОВ L 73, 27.3.1972 г., стр. 4.

--------------------------------------------------

19800115

ПРИЛОЖЕНИЕ I

ОБХВАТ НА НОМИНАЛНИТЕ КОЛИЧЕСТВА НА СЪДЪРЖАНИЕТО НА ГОТОВИ ОПАКОВКИ

1. ХРАНИТЕЛНИ ПРОДУКТИ, ПРОДАВАНИ НА ТЕГЛО (количество в грамове)

1.1. Масло (позиция № 04.03 по Общата митническа тарифа), маргарин, емулсифирани мазнини или мазнини от неживотински и растителен произход, продукти за намазване с ниско съдържание на мазнини

125 — 250 — 500 — 1000 — 1500 — 2000 — 2500 — 5000

1.2. Пресни сирена, с изключение на "petits suisses" и други видове сирене, продавано по същия начин (подпозиция без 04.04 Е I с по Общата митническа тарифа)

62,5 — 125 — 250 — 500 — 1000 — 2000 — 5000

1.3. Трапезна сол и сол за готвене (подпозиция 25.01 А по Общата митническа тарифа)

125 — 250 — 500 — 750 — 1000 — 1500 — 5000

1.4 Много ситна захар, червена или кафява захар, небет шекер

125 — 250 — 500 — 750 — 1000 — 1500 — 2000 — 2500 — 3000 — 4000 — 5000

1.5 Зърнени продукти (изключващи храни за кърмачета)

1.5.1. Зърнени брашна, булгур, флейкс, овесено брашно и овесена каша, овесен флейкс (с изключение на продуктите, посочени в 1.5.4)

125 — 250 — 500 — 1000 — 1500 — 2000 — 2500 [1] — 5000 — 10000

1.5.2. Макаронени изделия ( позиция № 19.03 по Общата митническа тарифа)

125 — 250 — 500 — 1000 — 1500 — 2000 — 3000 — 4000 — 5000 — 10000

1.5.3. Ориз (позиция № 10.06 по Общата митническа тарифа)

125 — 250 — 500 — 1000 — 2000 — 2500 — 5000

1.5.4. Готови за консумация зърнени храни и зърнен флейкс

250 — 375 — 500 —750 — 1000 — 1500 — 2000

1.6. Сушени зеленчуци (позиция № 07.05 по Общата митническа тарифа) [2], сушени плодове (позиция № 08.01, подпозиции ex, 08.03 В, 08.04 В, 08.12 по Общата митническа тарифа)

125 — 250 — 500 — 1000 — 1500 — 2000 — 5000 —7500 — 10000

1.7. Мляно или немляно печено кафе, цикория и заместители на кафе

125 — 250 — 500 — 1000 — 2000 — 3000 — 4000 —5000 — 10000

1.8. Дълбоко замразени продукти

1.8.1. Плодове и зеленчуци и полуготови картофи за чипс

150 — 300 — 450 — 600 — 750 — 1000 — 1500 — 2000 — 2500

1.8.2. Рибни филета и разфасовки, с галета или без галета

100 — 200 — 300 — 400 — 500 — 600 — 800 — 1000 — 2000

1.8.3 Рибни резенчета

150 — 300 — 450 — 600 — 900 —1200 — 1500 — 1800

2. ХРАНИ, ПРОДАВАНИ НА ОБЕМ (количество в ml)

2.1. Сладолед в количества по-големи от 250 ml

(с изключение на сладоледите, чиито обем не се определя от формата на съда)

300 — 500 — 750 — 1000 — 1500 — 2000 — 2500 — 3000 — 4000 — 5000

3. СУХИ ХРАНИ ЗА КУЧЕТА И КОТКИ [3] (количество в g)

200 - 300 — 400 — 500 — 600 — 800 — 1000 — 1500 — 2000 — 3000 — 5000 — 7500 — 10000

4. ГОТОВИ ЗА УПОТРЕБА БОИ И ЛАКОВЕ (С ДОБАВЕНИ РАЗТВОРИТЕЛИ ИЛИ БЕЗ ТАКИВА) (количество в ml)

25 — 50 — 125 — 250 — 375 — 500 — 750 — 1000 — 2000 — 2500 — 4000 — 5000 — 10000

5. ТВЪРДИ ИЛИ ПРАХООБРАЗНИ ЛЕПИЛА И СВЪРЗВАЩИ МАТЕРИАЛИ (количество в g)

25 — 50 — 125 — 250 — 500 — 1000 — 2500 — 5000 — 8000 — 10000

6. ПОЧИСТВАЩИ ПРЕПАРАТИ

(твърди и прахообразни в g, течни и кремообразни в ml)

Inter alia продукти за кожени изделия и обувки, ламперии и подови покрития, фурни и метални предмети, включително за коли, прозорци и огледала, включително за коли (позиция № 34.05 по Общата митническа тарифа); препарати за отстраняване на петна, кола и бои за домакинството (позиция 38.12 А и 32.09 С по Общата митническа тарифа), инсектициди за домакинството (позиция № без 38.11 по Общата митническа тарифа), препарати за отстраняване на нагар (позиция № 34.02 по Общата митническа тарифа), ароматизатори за домакинството (подпозиция 33.06 В по Общата митническа тарифа), нефармацевтични дезинфектанти

25 — 50 — 75 — 100 — 150 — 200 — 250 — 375 — 500 — 750 — 1000 — 1500 — 2000 — 5000 — 10000

7. КОЗМЕТИКА: СРЕДСТВА ЗА РАЗКРАСЯВАНЕ И ТОАЛЕТНИ СРЕДСТВА (подпозиции 33.06 А и В по Общата митническа тарифа)

(твърди и прахообразни в g, течни и кремообразни в ml)

7.1. Продукти за кожата и за хигиена на устата

кремове за бръснене, всякакви кремове и лосиони, кремове и лосиони за ръце, слънцезащитни средства, препарати за устна хигиена (с изключение на паста за зъби)

15 — 30 — 40 — 50 — 75 — 100 — 125 — 150 — 200 — 250 — 300 — 400 — 500 — 1000

7.2. Паста за зъби

25 — 50 — 75 — 100 — 125 — 150 — 200 — 250 — 300

7.3. Продукти за коса (с изключение на бои) и продукти за баня

лак, шампоани, продукти за плакнене, укрепващи средства, брилянтини, балсам (без лосионите от 7.4), пяни и други пенообразуващи продукти за вана и душ

25 — 50 — 75 — 100 — 125 — 150 — 200 — 250 — 300 — 400 — 500 — 750 — 1000 — 2000

7.4. Продукти на спиртна основа

Съдържащи по-малко от 3 % обемни единици естествено или синтетично парфюмено масло и по-малко от 70 % обемни единици чист етилов спирт: ароматни/тоалетни води, лосиони за коса, лосиони за употреба преди и след бръснене

15 —— 25 – 30 – 40 – 50 – 75 – 100 – 125 – 150 – 200 – 250 – 300 – 400 – 500 – 750 – 1000

7.5. Дезодоранти и средства за лична хигиена

20 – 25 — 30 — 40 — 50 — 75 — 100 — 150 — 200

7.6. Талк пудри

50 — 75 — 100 — 150 — 200 — 250 — 500 — 1000

8. ПОЧИСТВАЩИ ПРЕПАРАТИ

8.1. Твърди тоалетни и домакински сапуни (количество в g) (позиция № 34.01 по Общата митническа тарифа)

25 — 50 — 75 — 100 — 150 — 200 — 250 — 300 — 400 — 500 — 1000

8.2. Меки сапуни (количество в g) (позиция № 34.01 по Общата митническа тарифа)

125 — 250 — 500 — 750 — 1000 — 5000 — 10000

8.3. Сапуни на люспи, гранули и др. (количество в g) (позиция № 34.01 по Общата митническа тарифа)

250 — 500 — 750 — 1000 — 3000 — 5000 — 10000

8.4. Течни препарати за миене, чистене и лъскане и помощни продукти (позиция № 34.02 по Общата митническа тарифа) и хипохлоритни препарати (с изключение на продуктите, посочени в точка 6) (количество в ml)

125 — 250 — 500 — 750 — 1000 — 1250 [4] — 1500 — 2000 — 3000 — 4000 — 5000 — 6000 — 7000 — 10000

8.5. Прах за лъскане (количество в g)

250 — 500 — 750 — 1000 — 10000

8.6. Препарати за предпране и накисване в праховидна форма (количество в g)

250 — 500 — 1000 — 2000 — 5000 — 10000

9. РАЗТВОРИТЕЛИ (количество в ml)

По смисъла на Директива 73/173/ЕИО на Съвета от 4 юни 1973 г. за сближаване на законовите, подзаконовите и административните разпоредби на държавите-членки, отнасящи се до класификацията, пакетирането и етикетирането на опасни препарати (разтворители) [5]

25 — 50 — 75 — 125 — 250 — 500 — 1000 — 1500 — 2500 — 5000 — 10000

10. СМАЗОЧНИ МАСЛА (количество в ml)

125 —250 — 500 — 1000 — 2000 — 2500 — 3000 — 4000 — 5000 — 10000

[1] Не важи за овесена каша и овесен флейкс.

[2] С изключение на картофи и дехидратирани зеленчуци.

[3] Продукти със съдържание на влага по-малко от 14 %.

[4] Само за хипохлорити.

[5] ОВ L 189, 11.7.1973 г., стр. 7.

--------------------------------------------------

19800115

ПРИЛОЖЕНИЕ II

ОБХВАТ НА ДОПУСТИМАТА ВМЕСТИМОСТ НА СЪДОВЕТЕ

Прилагат се стандартите EN 23, 1, издание 2 (май 1978 г.) и EN 76, издание 1 (декември 1978 г.), освен когато продуктите и обхватът на вместимост, залегнали в тези стандарти, се различават от изброените в настоящото приложение.

1. КОНСЕРВИРАНИ И ПОЛУКОНСЕРВИРАНИ ПРОДУКТИ В СЪДОВЕ И СТЪКЛЕНИ СЪДОВЕ: РАСТИТЕЛНИ ПРОДУКТИ (ПЛОДОВЕ, ЗЕЛЕНЧУЦИ, ДОМАТИ, КАРТОФИ, С ИЗКЛЮЧЕНИЕ НА АСПЕРЖИ, СУПИ, ПЛОДОВИ ИЛИ ЗЕЛЕНЧУКОВИ СОКОВЕ И ПЛОДОВИ НЕКТАРИ) ЗА КОНСУМАЦИЯ ОТ ЧОВЕКА

1.1 Метални и стъклени съдове (вместимост в ml)

106 — 156 — 212 [1] — 228 [1] — 314 — 370 — 425 [1] — 446 [1] — 580 — 720 — 850 — 1062 — 1700 — 2650 — 3100 — 4250 — 10200

1.1.1. Допълнителен списък за чаши

53 [2] — 125 [2] — 250 [2]

1.2. Списък на специални продукти и разрешената вместимост за тях (вместимост в ml)

- Трюфели: 26 — 53 — 71 — 106 — 212 — 425 — 720 — 850

- Домати:

концентрат: 71— 142 — 212 — 370 — 425 — 720 — 850 — 3100 — 4250

белени или небелени: 236 — 370 — 425 — 720 — 850 — 2650 — 3100

- Плодови коктейли, компоти: 106 — 156 — 212 [1] — 228 [1] — 236 — 314 — 370 — 425 [1] — 446 [1] — 580 — 720 — 850 — 1062 — 1700 — 2650 — 3100 — 4250 — 10200

2. КОНСЕРВИ ЗА КУЧЕТА И КОТКИ: (вместимост в ml)

212 [1] — 228 [1] — 314 — 425 [1] — 446 [1] — 850 — 1062 — 1700 — 2650

3. ПЕРИЛНИ И ПОЧИСТВАЩИ ПРЕПАРАТИ НА ПРАХ

Вместимостта на готовите опаковки е следната:

Пакет № | Обем в ml |

E 0.5 | 375 |

E 1 | 750 |

E 2 | 1500 |

E 3 | 2250 |

E 5 | 3750 |

E 10 | 7700 |

E 15 | 11450 |

E 20 | 15200 |

E 25 | 18950 |

E 30 | 22700 |

Drum No | |

E 5 | 3950 |

E 10 | 7700 |

E 15 | 11450 |

E 20 | 15200 |

E 25 | 18950 |

E 30 | 22700 |

[1] Посочената вместимост ще бъде преразгледана най-късно след пет години от деня на приемане на директивата.

[2] Обем, разрешен за срок от 10 години след деня на приемането на директивата.

--------------------------------------------------

19800115

ПРИЛОЖЕНИЕ III

ОБХВАТ НА ВМЕСТИМОСТТА ЗА ПРОДУКТИ, ПРОДАВАНИ В АЕРОЗОЛНА ФОРМА, С ИЗКЛЮЧЕНИЕ НА ПРОДУКТИТЕ ОТ ПРИЛОЖЕНИЕ I, ТОЧКА 7.4 И ЛЕКАРСТВА

Чрез дерогация от член 8, параграф 1, буква е) от Директива 75/324/ЕИО на Съвета от 20 май 1975 г. за сближаване на законодателствата на държавите-членки, свързани с аерозолните опаковки [1], върху продаваните в аерозолна форма продукти, които отговарят на изискванията на тази директива, не е необходимо да бъдат задължително да бъде посочено номиналното тегло на съдържанието им.

1. ПРОДУКТИ, ПРОДАВАНИ В МЕТАЛНИ СЪДОВЕ

Обем на течната фаза в ml | Вместимост на съдовете в ml |

Продукти, привеждани в действие с втечен газ | а)Продукти, привеждани в действие от сгъстени газовеб)Продукти, привеждани в действие само от азотен оксид или въглероден диоксид поотделно или само от смес от двете, когато продуктът има коефициент на Bunsen 1,2 или по-малко |

25 | 40 | 47 |

50 | 75 | 89 |

75 | 110 | 140 |

100 | 140 | 175 |

125 | 175 | 210 |

150 | 210 | 270 |

200 | 270 | 335 |

250 | 335 | 405 |

300 | 405 | 520 |

400 | 520 | 650 |

500 | 650 | 800 |

600 | 800 | 1000 |

750 | 1000 | – |

2. ПРОДУКТИ, ПРОДАВАНИ В ПРОЗРАЧНИ ИЛИ НЕПРОЗРАЧНИ СТЪКЛЕНИ ИЛИ ПЛАСТМАСОВИ СЪДОВЕ (обем на течната фаза в ml):

25 — 50 — 75 — 100 — 125 — 150

[1] ОВ L 147, 9.6.1975 г., стр. 40.

--------------------------------------------------